Document ID: /roh_data/filtered/fineweb-2-filterrobots_roh.jsonl.gz/3534

Ins n'haja chattà nagin consens, ha communitgà l'Austria che presidiescha il cussegl. Il pli dispitaivel tar las contractivas è stada, tenor diplomats, la dumonda co finanziar expensas pli grondas.
Budgets d'urgenza sco ultima soluziun
Ussa sto il cumissari dal budget, Günther Oettinger, preschentar in nov sboz. Oettinger da sia vart ha annunzià ch’el vegnia a far quai «en intgins dis». Sch’i na dat nagin cumpromiss fin il prim da schaner sto l'UE vegnir a frida cun budgets d'urgenza.
Mintga mais stess lura in dudeschavel dal budget da l’onn avant a disposiziun. Questa situaziun è surtut disfavuraivla cura ch’i va per planisar projects a lunga vista.
RR novitads 6:00